KYK: Woedende Pliskova breek stoel | Netwerk24
KYK: Woedende Pliskova breek stoel
17 Mei 2018 09:04
Karolina Pliskova kon nie Woensdag in Rome haar emosies in toom hou nie. Foto: Getty Images
Die Tsjeg Karolina Pliskova het Woensdag uit frustrasie ’n skeidsregterstoel met haar raket gemoker nadat sy in die tweede ronde van die Italiaanse Ope deur die Griek Maria Sakkari geklop is.
BBCSport berig die sesde gekeurde Pliskova het afgeslaan met die telling op 6-3, 3-6, 5-5 (30/30) toe ’n lynregter beslis sy het die bal uitgeslaan, met die skeidsregter wat aangedui het dat hy nie die bal se merkie kan vind nie.
Die kykweer het egter gewys dat die bal binne spel geland het, maar die skeidsregter, Marta Mrozinska, het geweier om Pliskova se argument om die beslissing te wysig te aanvaar.
Die voormalige wêreldnommereen het uiteindelik die kragmeting in 2 uur 21 minute met 3-6, 6-3, 7-5 verloor.
Ná afloop van haar nederlaag het Pliskova nie Mrozinska se hand geskud nie, maar haar raket verskeie kere teen die beampte se stoel gemoker en in die proses die houtwerk beskadig.
Pliskova se tweelingsuster, Kristyna, ook ’n beroepstennisspeler, het op Twitter uitgevaar.
“Dis die swakste wat ek nóg gesien het @WTA en ek hoop hierdie dame Marta Mrozinska sal nooit ooit weer enige wedstryd van my of Karolina beslis nie #blacklistforever,” sê sy.
Vir Sakkari is dit die grootste oorwinning in haar loopbaan. Sy kom volgende teen die Duitser Angelique Kerber (11de) vir ’n plek in die kwarteindronde te staan.
Karolina Pliskova gets a very bad call in her 2nd round match and goes on to lose. Then takes her anger out on the umpires chair. Never seen this type of reaction on the women’s tour pic.twitter.com/R2t6VMoHCG
— Dave Sylvester (@Sydneylawyer) May 16, 2018
#Pliskova v #Sakkari match point. Karolina destroying umpire chair #ibi18 #WTA pic.twitter.com/KH0OUcmsFO
— Julian Siemion (@julsiemion) May 16, 2018
Meer oor: Marta Mrozinska | Tennis | Karolina Pliskova | Wta | Maria Sakkari
Cornet vry al mis sy 3 opkikkertoetse
KYK: Maria vra Rafa of hulle saam kan slyp